CELEX: 62018TN0599
Language: hr
Date: 2018-10-05 00:00:00
Title: Predmet T-599/18: Tužba podnesena 5. listopada 2018. – Aeris Invest protiv SRB-a

26.11.2018   
            
            
               HR
            
            
               Službeni list Europske unije
            
            
               C 427/101
            
         
      Tužba podnesena 5. listopada 2018. – Aeris Invest protiv SRB-a
      (Predmet T-599/18)
      (2018/C 427/133)
      Jezik postupka: francuski
      
         Stranke
      
      
         Tužitelj: Aeris Invest Sàrl (Luxembourg, Luksemburg) (zastupnici: R. Vallina Hoset, P. Medina Sánchez, i A. Sellés Marco, odvjetnici)
      
         Tuženik: Jedinstveni sanacijski odbor
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi odluku od 14. rujna 2018.;
               
            
                  —
               
               
                  naloži Jedinstvenom sanacijskom odboru snošenje troškova.
               
            
         Tužbeni razlozi i glavni argumenti
      
      U prilog tužbi protiv odluke Jedinstvenog sanacijskog odbora (u daljnjem tekstu: SRB) od 14. rujna 2018. o ne provođenju ex post konačnog vrednovanja u okviru odluke SRB/EES/2017/08 od 7. lipnja 2017. o sanacijskom programu u pogledu društva Banco Popular Español, S.A. (u daljnjem tekstu: pobijana odluka), tužitelj ističe dva tužbena razloga.
      
               
                  1.
               
               
                  Prvi tužbeni razlog, koji se temelji na povredi članka 20. stavka 11. Uredbe (EU) br. 806/2014 Europskog parlamenta i Vijeća od 15. srpnja 2014. o utvrđivanju jedinstvenih pravila i jedinstvenog postupka za sanaciju kreditnih institucija i određenih investicijskih društava u okviru jedinstvenog sanacijskog mehanizma i jedinstvenog fonda za sanaciju te o izmjeni Uredbe (EU) br. 1093/2010 (SL 2014., L 25, str. 90. i ispravak SL 2015., L 101, str. 62.). Ovaj tužbeni razlog podijeljen je na tri dijela.
                  
                              —
                           
                           
                              Prvi dio, koji se temelji na argumentu prema kojem je pobijanom odlukom odlučeno o mogućnosti otpisa potraživanja vjerovnika ili povećanja vrijednosti plaćenih naknada a da ex post konačno vrednovanje nije provedeno.
                           
                        
                              —
                           
                           
                              Drugi dio, koji se temelji na argumentu prema kojem SRB nije provjerilo jesu li informacije na temelju kojih je vrednovanje provedeno u najvećoj mogućoj mjeri ažurirane i cjelovite kako bi se osiguralo priznavanje svih gubitaka nad imovinom subjekta.
                           
                        
                              —
                           
                           
                              Treći dio, koji se temelji na povredi sudske prakse Meroni jer je Komisija morala odobriti SRB-ovu odluku o tome da neće osigurati provođenje ex post konačnog vrednovanja.
                           
                        
            
               
                  2.
               
               
                  Drugi tužbeni razlog, koji se temelji na zlouporabi ovlasti kojom je zahvaćena pobijana odluka i na koju ukazuje skup objektivnih, relevantnih i podudarnih indicija. U tom pogledu tužitelj tvrdi da pobijana odluka nije u skladu s postupovnim odredbama iz navedenog članka 20. Uredbe (EU) br. 806/2014 i da je SRB-ov cilj bio donošenjem te odluke sakriti pravo stanje društva Banco Popular Español, S.A.